google/wiki40b huggingface dataset:
Μακιγιάζ

Ιστορία

Τα μακιγιάζ και η κοσμητική είναι πανάρχαιες τέχνες και ανάγονται από την προϊστορία κατά την άσκηση σαμανικών τελετουργιών και ταφικών δοξασιών.
Στην αρχαία Αίγυπτο, η βελτίωση της εμφάνισής είχε και πνευματική σημασία. Μια ογκώδης περούκα σκαλισμένη, κατασκευασμένη κερί μέλισσας εξέφραζε δύναμη. Η πράσινη σκιά ματιών θα μπορούσε να επικαλεσθεί την προστασία της της Θεάς Άθωρ, αιγύπτια θεά της αγάπης. Οι ευγενείς έφτιαχναν περούκες από κατεργασμένα μαλλιά που ελήφθησαν από σκλάβους. Το έθιμο αυτό διαιωνίζεται και τεκμηριώνεται, το έθιμο, από τις ανασκαφές που έγιναν, στον Λούβρο διατηρούνται περούκες Φαραώ και αξιωματούχων. 
Μετά τον θάνατο, τα καλλυντικά έπρεπε να δημιουργήσουν μια νεανική και γόνιμη εμφάνιση στο πρόσωπο του νεκρού γα τη μετά θάνατον ζωή. Η μαύρη σκιά ματιών - που ονομάζεται mesdemet, προστάτευε τον χρήστη από το εκτυφλωτικό φως του ήλιου και λειτούργησε ως απολυμαντικό. Στο πολύ ξηρό κλίμα της Αιγύπτου, τα λάδια και οι κρέμες, συχνά αρωματικά, ενυδατώνουν το δέρμα. Πολλές θεραπείες κατά των ρυτίδων υπήρχαν επίσης. Οι γυναίκες φορούσαν επίσης κώνους αρωματισμένου λίπους. Σε μερικές τελετές οι γυναίκες τόνιζαν τις φλέβες τους με μια γαλαζωπή σκόνη. Τα μάγουλα βαφόταν με "ρουζ" παραγόμενο από κόκκινη λάσπη και το κραγιόν ήταν από καρμίνι.
Λόγω του εμπορίου εισήχθησαν καλλυντικά μακιγιάζ στην Ελλάδα κατά τον 3 αιώνα πΧ. Κύρια εισαγόμενα προϊόντα ήταν το Kohl και το αντιμόνιο. Επίσης εισήχθησαν και τεχνικές βαψίματος όπως βάψιμο από αιθάλη ή στάχτες ρόδισμα των μάγουλων με βατόμουρο, αλκάνα και κιννάβαρη. Πολλά μέταλλα όπως ο μόλυβδος και ο υδράργυρος ήταν τοξικά και κατέστρεφαν το δέρματα προκαλώντας πρόωρη γήρανση. Αυτή η δραστηριότητα που στοχεύει στην επίτευξη ενός ιδεώδους ομορφιάς υπόκειται σε θρησκευτικές και φιλοσοφικές αντιπαραθέσεις από στην ελληνιστική εποχή.
Μετά την επιστροφή των σταυροφόρων το μακιγιάζ εξαπλώθηκε στη Βόρεια Ευρώπη όπου χρησιμοποιήθηκε μόνο για τελετουργικούς σκοπούς. Από τον δέκατο τρίτο αιώνα, οι ευγενείς χρησιμοποίησαν βαφές μαλλιών και άρωμα. Τον δέκατο έκτο αιώνα, οι γυναίκες χρησιμοποιούσαν κόκκινη ώχρα και χρωμάτισαν τα χείλη τους με ένα μείγμα κοχενικής βαφής. Τα μάτια, σε αντίθεση με την αρχαία περίοδο, δεν βαφόταν ποτέ για να μην προδόσουν αυτούς τους "καθρέπτες της ψυχής". Κατά τον 17αι, το μακιγιάζ ήταν διαδεδομένο σε όλες τις κοινωνικές τάξεις. Χρησιμοποιόταν σκόνη χρυσού, ασημιού και πολύτιμοι λίθοι.
Από τα μέσα του 19ου αιώνα, τα καλλυντικά παρασκευάζονται λαμβάνοντας υπ όψιν τις πιθανές επιπτώσεις στην υγεία. Η χρήση λευκού μολύβδου μειώνεται και αντικαθίσταται από το οξείδιο του ψευδαργύρου, διοξείδιο του τιτανίου, νιτρίδιο του βορίου, αλεύρι ρυζιού και τάλκη. Τα κόκκινα χρώματα είναι φτιαγμένα από σαφράν ή καρμίνη. Επίσης δημοφιλής είναι η Schnouda, ένα άχρωμο μείγμα αλλοξάνης (κατασκευασμένο από ουρικό οξύ) με λιπαρή κρέμα που βάφει το δέρμα κόκκινο. Με την εφεύρεση του κραγιόν το 1915, η βιομηχανία καλλυντικών λαμβάνει μια νέα ώθηση. Οι δαπάνες για τα καλλυντικά αυξάνονται έντονα. Ιδιαίτερα δημοφιλή είναι κραγιόν, σκιά ματιών και μάσκαρα.
Γλώσσα της Ισπανίας

Ιστορία

Η ενότητα αυτή είναι κενή, ανεπαρκώς ανεπτυγμένη ή ανολοκλήρωτη. Η βοήθειά σας είναι καλοδεχούμενη!
Σιδηροδρομική γέφυρα του Ρίτσμοντ (Λονδίνο)

Περιγραφή

Η περιοχή του Ρίτσμοντ συνδέθηκε με το σιδηροδρομικό δίκτυο το 1846, συνδέοντας το με το κεντρικό Λονδίνο στα βορειοανατολικά, έως την πόλη του Ουίνδσορ στα νοτιοδυτικά. Η αρχική γέφυρα που είχε κατασκευαστεί για τις ανάγκες της διέλευσης των τρένων πάνω από τον ποταμό, αντικαταστάθηκε το 1908 με νεώτερη γέφυρα κατασκευασμένη από χάλυβα καθώς υπήρχαν φόβοι για την δομική ακεραιότητα της παλαιότερης, οι βάσεις των θεμελίων όμως παρέμειναν οι ίδιες. Το 1984, αντικαταστάθηκαν οι δοκοί και το κατάστρωμα της γέφυρας με νέα υλικά. Η σημερινή γέφυρα έχει συνολικό μήκος 91,5 μέτρα.
Λειτουργεί αποκλειστικά για τις αμαξοστοιχίες και δεν είναι διαθέσιμη για πεζούς, ωστόσο έχει χώρο διέλευσης προσωπικού για εργασίες συντήρησης. Αποτελεί προστατευόμενο κτήριο από το 2008 σύμφωνα με τις διατάξεις της αγγλικής νομοθεσίας.
Μιχαήλ Λέρμοντοφ

Σπουδαία αποφθέγματα

Ένας ήρωας του καιρού μας:
1) ''Προσπάθησα να αγαπήσω ολόκληρο τον κόσμο, όμως κανείς δεν με κατάλαβε. Και έμαθα να μισώ''
2) ''Στις  καρδιές των απλών ανθρώπων, η αίσθηση της ομορφιάς και του μεγαλείου της φύσης είναι πολύ πιο έντονη και εκατό φορές πιο ζωντανή απ' ότι σ' εμάς τους παραμυθάδες που εκστασιαζόμαστε με τις λέξεις στο χαρτί''
3) ''... ό,τι αρχίζει με παράξενο τρόπο, έτσι πρέπει και να τελειώνει''
4) ''Το ίδιο εύκολα συνηθίζω στη θλίψη όσο και στη χαρά, και η ζωή μου, μέρα με τη μέρα γίνεται πιο άδεια. Ένα μου απόμεινε: το ταξίδι.Μόλις είναι βολευτό, φέυγω! Όχι μόνο στην Ευρώπη, ο Θεός να φυλάει! Θα πάω στην Αμερική, στην Αραβία, στην Ινδία... Ίσως και να πεθάνω στο δρόμο.''
5) ''Έτσι είναι τα νιάτα! Παίρνουν φωτιά εκεί που δεν πρέπει''
6) ''Αυτή με δύναμη τύλιξε τα τρεμάμενα χέρια της γύρω απ' το λαιμό του, σαν να' θελε μ' αυτό το φιλί να του μεταδώσει την ψυχή της''
7) ''Εγώ πάντως το' λεγα ότι δεν βρίσκει προκοπή όποιος τους παλιούς φίλους ξεχνάει''
8) ''Σχεδόν πάντα συγχωρούμε αυτό που καταλαβαίνουμε''
9) ''... και από το κακό στο καλό, πάλι μακριά δεν είναι...''
10) ''Δεν γνωρίζεις τους ανθρώπους και τις αδύναμες πλευρές τους, γιατί σε όλη του τη ζωή ασχολείται μόνο με τον εαυτό του''
11) ''Αγαπητέ μου, μισώ τους ανθρώπους για να μην τους περιφρονήσω, γιατί αλλιώς η ζωή θα ήταν μια φοβερά αηδιαστική φάρσα''
12) ''Στα μάτια της καθρεπτιζόταν η δυσπιστία και μαζί η επιθυμία να πειστεί...''
13) ''... χωρίς ηλίθιους, ο κόσμος θα ήταν πολύ ανιαρός τόπος.''
14) - Όσο για μένα, για ένα πράγμα είμαι σίγουρος... αργά ή γρήγορα, ένα ωραίο πρωί θα πεθάνω
- ... εγώ έχω μια άλλη βεβαιότητα: ότι κάποιο καταραμένο βράδυ, είχα τη δυστυχία να γεννηθώ''
15) ''Αυτή είναι η ηλίθια κατασκευή μου: τίποτα δεν ξεχνώ, τίποτα''
Φίλωνας (σατράπης)

Με το όνομα Φίλωνας αναφέρεται ένας από τους διαδόχους του Μεγάλου Αλεξάνδρου, και σύμφωνα με τον Ρωμαίο ιστορικό Μάρκο Ιουστίνο (2ος - 3ος αιώνας μ.Χ.) ως ο διοικητής της Ηπείρου, περιοχή που του ανατέθηκε το 323 π.Χ. με την Συμφωνία της Βαβυλώνας, ενώ όλες οι υπόλοιπες πηγές αναφέρουν ότι σύμφωνα με τη συμφωνία αυτή η περιοχή ήταν υπό τη σφαίρα εξουσίας του Αντίπατρου.
Άννα Λαζάρεβιτς

Καριέρα

Η Άννα Λαζάρεβιτς έκανε τα πρώτα της βήματα στο χώρο της πετοσφαίρισης το 2005 στις ακαδημίες της Σερβγιάνκα Βάλιεβου, ομάδα της γενέτειράς της, στις οποίες παρέμεινε για μόλις ένα χρόνο καθώς το 2006 μεταπήδησε στην Βιζούρα του Βελιγραδίου. Στην ομάδα της πρωτεύουσας της Σερβίας παρέμεινε για έξι χρόνια και κατέκτησε τη δεύτερη θέση του Πρωταθλήματος 2010-11, και επίσης έφτασε στον τελικό του Κυπέλλου Σερβίας την ίδια χρονιά.
Το 2012 αποφάσισε να αφήσει την πατρίδα της και να ταξιδέψει στην Τουρκία για λογαριασμό της Μπεσίκτας Κωνσταντινούπολης. Στην τουρκική ομάδα παρεμεινε για μόλις μία σεζόν.
Το 2013, η Λαζάρεβιτς μετεγγράφη στην ΑΣΠΤΤ Μυλούζ, ομάδα της ομώνυμης πόλης της Γαλλίας, στην οποία παρέμεινε για δύο χρόνια.
Το Καλοκαίρι του 2015, η Άννα Λαζάρεβιτς ταξίδεψε στην Ελλάδα για λογαριασμό του Ολυμπιακού Πειραιώς, στον οποίο παρέμεινε μέχρι το 2017. Με τις ερυθρόλευκες κατέκτησε το Πρωτάθλημα και το Κύπελλο Ελλάδας τις περιόδους 2015-16 και 2016-17, καθώς και το Ασημένιο Μετάλλιο στο Ευρωπαϊκό Κύπελλο Θριάμβου (Τσάλεντζ Καπ) το 2017, όπου υπήρξε από τις βασικές πρωταγωνίστριες στην κορυφαία μέχρι τότε πορεία της ομάδας του Πειραιά στις ευρωπαϊκές διοργανώσεις.

Σε ατομικό επίπεδο στην καριέρα της στην Ελλάδα, η Λαζάρεβις αναδείχθηκε πολυτιμότερη παίκτρια (M.V.P.) του Κυπέλλου Ελλάδας 2017.
Το Καλοκαίρι του 2017 άφησε τον Πειραιά και μετακόμισε για προσωπικούς λόγους στην Κωνσταντινούπολη, όπου εντάχθηκε στην νεοφώτιστη στο τούρκικο πρωτάθλημα  Μπεϊλίκντουζου, η οποία όμως υποβιβάστηκε κατά την περίοδο 2017-18. Έτσι η Λαζάρεβιτς αναχώρησε για τη Ρουμανία και υπέγραψε συμβόλαιο με την Άλμπα της πόλης Μπλαζ, φιναλίστ του Τσάμπιονς Λίγκ της περιόδου 2017-18. Τον Ιούνιο του 2019 η Άννα Λαζάρεβιτς επέστρεψε στον Ολυμπιακό.

Διεθνής καριέρα

Η Άννα Λαζάρεβιτς είναι διεθνής από το 2011 με την εθνική ομάδα πετοσφαίρισης γυναικών της Σερβίας με την οποία έχει 30 συμμετοχές (Ιούλιος 2015) και με την οποία έχει κερδίσει δύο χρυσά μεταλλια σε ευρωπαϊκές διοργανώσεις και το χάλκινο μετάλλιο στο Παγκόσμιο Γκραν Πρι Πετοσφαίρισης το 2013. Το 2018 συμμετείχε με την εθνική Σερβίας στο Παγκόσμιο πρωτάθλημα πετοσφαίρισης γυναικών της Ιαπωνίας.
Ήρων

Ηρώνειο ζήτημα

Δεν είναι εξακριβωμένο εάν έζησε τον 1ο π.Χ αιώνα, οι μελετητές μάλιστα του πολύπλοκου αυτού ηρώνειου ζητήματος τον εντάσσουν χρονικά σε περιόδους που κυμαίνονται μέσα σε διάστημα μεγαλύτερο των τεσσάρων αιώνων.
Συνοπτικά το Ηρώνειο ζήτημα, παρουσιάζεται στη βιβλιογραφία ως εξής:
Ο Ήρων αναφέρει στα έργα του τον Αρχιμήδη (287-212 π.Χ) και αναφέρεται από τον Πάππο (3ος-4ος αι. μ.Χ). Έτσι ιστορικά εντάσσεται σε μια χρονική περίοδο μεταξύ του 225 π.Χ και του 275 μ.Χ περίπου.
Από τον τίτλο των Βελοποιικών: Ήρωνος Κτησιβίου Βελοποιητικά, μπορούμε να συμπεράνουμε ότι ο Ήρων ήταν ή θεωρούσε τον εαυτό του μαθητή του Κτησιβίου, για τον οποίο κατά προσέγγιση γνωρίζουμε ότι έζησε στην Αλεξάνδρεια από το 300 π.Χ μέχρι το 230 π.Χ. Ο Baldi, ο οποίος έκανε και την πρώτη έκδοση της Αυτοματοποιητικής στα ιταλικά το 1589, θεωρεί ότι ο Ήρων έζησε περί το 120 π.Χ και ήταν πραγματικά μαθητής, με την έννοια ότι σπούδασε τα έργα, του Κτησίβιου. 
Ο Haase (1835) εντάσσει τον Ήρωνα περί τα μέσα του 3ου π.Χ αιώνα. Και ο μαθηματικός Hultsch (1864) υποστηρίζει ότι έζησε στο τέλος του 2ου αιώνα π.Χ.
Κατά τους ιστορικούς Martin και Cantor ο Ήρων έζησε το 100 π.Χ. Ο Βαρώνος Carra de Vaux, που έκανε και την πρώτη μετάφραση της μηχανικής του Ήρωνα από τα αραβικά το 1893, τον εντάσσει στα μέσα του 1ου π.Χ αιώνα.

Περὶ ὑδρίων ὡροσκοπείων (Απόσπασμα)

κατασκευάζεται γὰρ ἀγγεῖόν τι ἔχον ὀπὴν ὡς ἂν κλεψύδρα, δι᾽ ἧς ὁμαλῶς, ὡς ἔθος, δύναται τὸ ὕδωρ ἐκρεῖν. ὅπερ προκατασκευάζεται τὴν ἀρχὴν τῆς ἐκρύσεως ἔχον ὅτε πρῶτον ἐκ τοῦ ὁρίζοντος ὁ ἥλιος τὴν πρώτην ἀκτῖνα προσβάλλει, καὶ τὸ ῥεῦσαν ὕδωρ ἐν ὧι χρόνωι ὁ δίσκος ὑπὲρ τὸν ὁρίζοντα γίνεται φυλάττεται χωρίς, εἶτα τὸ ἐφεξῆς ἐν ὅλωι τῶι νυχθημέρωι μέχρι τῆς ἑτέρας ἀνατολῆς ὁμαλῶς καὶ ἀνεκλείπτως καὶ ἀπαύστως ῥυὲν ἐν ἑτέρωι ἀγγείωι• καὶ τὸ ῥεῦσαν παραμετρεῖται, ποσαπλάσιόν ἐστι τοῦ κατὰ τὴν ἀνατολὴν ληφθέντος ὕδατος• καὶ τοῦτὸ ἔσται ἀνάλογον τῶι χρόνωι• καὶ ὡς τὸ ὕδωρ πρὸς τὸ ὕδωρ, οὕτως ὁ χρόνος πρὸς τὸν χρόνον.  
Κατασκευάζεται λοιπόν αγγείο το οποίο έχει οπή όπως και η κλεψύδρα, μέσω της οποίας δύναται το νερό να εκρέει ομαλά όπως συνηθίζεται, το οποίο έχει προκατασκευαστεί έτσι ώστε η αρχή της εκροής να πραγματοποιείται όταν ο ήλιος προβάλει την πρώτη του ακτίνα από τον ορίζοντα, και το νερό που έχει εκρεύσει όσο ο ηλιακός δίσκος βρίσκεται πάνω από τον ορίζοντα φυλάσσεται ξεχωριστά, και έτσι αυτό που ρέει όλη την ημέρα και όλη τη νύχτα μέχρι την επόμενη ανατολή χωρίς διακοπή και ασταμάτητα (φυλάσσεται) σε δεύτερο αγγείο. Και αυτό που έχει εκρεύσει μετράται και είναι ποσαπλάσιο αυτού που έχει ληφθεί κατά την ανατολή 48του ηλιακού δίσκου. Και αυτό λέμε ότι είναι ανάλογο του χρόνου. Και όπως το νερό προς το νερό έτσι και ο χρόνος προς το χρόνο
Λίμνη Γέρεβατς

Η Λίμνη Γάρεβατς (σερβικά : Јаревац) είναι τεχνητή λίμνη της Σερβίας στο βουνό Τάρα που δημιουργήθηκε από φράγμα στον ποταμό Γάρεβατς. 
Γύρω από τη λίμνη υπάρχει χώρος για πικνίκ, στην λίμνη Γάρεβατς ζουν σπάνια είδη ψαριών όπως το ψαράκι ή γκαγκίτσα, το οποίο απαντάται συνήθως σε βουνίσια ρέματα.
Επίγονος της Τελμησσού

Βιογραφία

Ήταν ο δευτερότοκος γιος του Πτολεμαίου του Επιγόνου συμβασιλιά της Αιγύπτου και μετά ηγεμόνα της Τελμησσού και μίας ανώνυμης Ελληνίδας αριστοκράτισσας. Ο Πτολεμαίος Επίγονος ήταν γιος του Λυσιμάχου βασιλιά της Θράκης, Μ. Ασίας και Μακεδονίας και της Αρσινόης Β΄, κόρης τού Πτολεμαίου Α΄ της Αιγύπτου και είχε λάβει από τον θείο του Πτολεμαίο Β΄ της Αιγύπτου την ηγεμονία της Τελμησσού. 
Μεγαλύτερος αδελφός τού Επιγόνου ήταν ο Λυσίμαχος. Λίγα γνωρίζουμε για τον Επίγονο. Γεννήθηκε το διάστημα 267-259, όταν ο πατέρας του ήταν συμβασιλιάς της Αιγύπτου ή το 259-240, όταν ο πατέρας του ήταν ηγεμόνας της Τελμησσού. Τον Φεβρουάριο του 240 ο πατέρας του απεβίωσε και τον διαδέχθηκε ο Λυσίμαχος ως ηγεμόνας της Τελμησσού. Το μικρό βασίλειο ήταν υποτελές στην Αίγυπτο. Ο Λυσίμαχος βασίλευσε ως το 206. 
Το όνομά του σημαίνει απόγονος και είναι επίθετο στο κύριο όνομά του, που θα ήταν ίσως Πτολεμαίος ή Αντίπατρος. Είναι γνωστός μόνο από σωζόμενες επιγραφές της Τελμησσού και αφιερωματικές επιγραφές της νήσου Δήλου.
Από το 222 που ανέλαβε ο 2ος εξάδελφός του Πτολεμαίος Δ΄ Φιλοπάτωρ, η εξουσία της Αιγύπτου άρχισε να φθίνει γρήγορα στο εξωτερικό και αυτό θα ήταν αφορμή για την ημιαυτόνομη Τελμησσό να αυξήσει την ανεξαρτησία της. Πάντως ο Επίγονος και ο αδελφός του Λυσίμαχος απολάμβαναν εξαίρετες, εγκάρδιες σχέσεις με τον Αντίοχο Γ΄ τον Μεγάλο των Σελευκιδών (βασ. 222-187), εχθρό των Αιγυπτίων, ο οποίος επέκτεινε την επικράτειά του στη Μ. Ασία εις βάρος των Πτολεμαίων.
ΦΚ ΣΚΑ Ροστόφ

Στα χρόνια της ΕΣΣΔ

Η ομάδα ιδρύθηκε στις 27 Αυγούστου 1937 ως «ΡΝΤΚΑ» (Ρα Ντε Κά, 1937-1953) και αργότερα άλλαξε το όνομά της διαδοχικά σε «ΟΝΤΟ» (1954-1956), «ΣΚΒΟ» (1957-1959) και «ΣΚΑ» από το 1960.
Το 1958 εισήλθε ως ΣΚΒΟ στην Α' Κατηγορία (δεύτερη ανώτερη κατηγορία της ΕΣΣΔ) του σοβιετικού ποδοσφαίρου. Έως τότε και για είκοσι χρόνια περίπου, η ομάδα αγωνιζόταν σε τοπικά τουρνουά και λίγκες. Η ΣΚΒΟ έγινε πρωταθλήτρια της Α' Κατηγορίας το 1958, την πρώτη κιόλας της χρονιά σε κανονική λίγκα και κέρδισε την άνοδο στην Τοπ Κατηγορία της ΕΣΣΔ. Παρέμεινε στην κορυφαία κατηγορία του σοβιετικού ποδοσφαίρου μέχρι το 1973, με μεγαλύτερη επιτυχία τη 2η θέση του 1966 και την τέταρτη θέση στα πρωταθλήματα του 1959, 1960, 1963 και 1964.
Τη δεκαετία του '70 και του '80, η ΣΚΑ Ροστόφ ανεβοκατέβαινε μεταξύ Τοπ και Α' Κατηγορίας. Συγκεκριμένα, μετά τον υποβιβασμό του 1973, αγωνίστηκε στην Α' Κατηγορία τις σεζόν 1973-74, 1976-78, 1982-83 και 1986-1989 και στην Τοπ Κατηγορία το 1974-75, 1979-81 και 1984-85. Στο σοβιετικό κύπελλο η ΣΚΑ επίσης διακρίθηκε. Κέρδισε το Κύπελλο του 1981 και ήταν φιναλίστ το 1969 και το 1971.
Το 1990 και 1991, τελευταίες δύο χρονιές του σοβιετικού πρωταθλήματος, η ΣΚΑ αγωνίστηκε στη Β' Κατηγορία (τρίτη κατηγορία του σοβιετικού ποδοσφαίρου).

Μετά την διάσπαση της ΕΣΣΔ

Με την κατάρρευση της ΕΣΣΔ και την αναδιοργάνωση των κατηγοριών, εντάσσεται στη Β' Κατηγορία της Ρωσίας (τρίτη κατηγορία του ρωσικού ποδοσφαίρου), όπου και παίζει συνεχώς, με λίγες μόνο εξαιρέσεις: το 1994 έπαιξε στη Γ' Κατηγορία, το 1998 στο Ερασιτεχνικό Πρωτάθλημα και το 2002 στην Α' Κατηγορία. Το 2002 τερμάτισε 17η στην Α' Κατηγορία (δεύτερη κατηγορία της Ρωσίας, μετά την Πρέμιερ Λιγκ που είναι η κορυφαία κατηγορία) υποβιβαζόμενη αμέσως στη Β' Κατηγορία μέσα σε μόλις μια χρονιά, καταφέρνοντας όμως να ανέβει επίσης αμέσως, κάνοντας ρεκόρ στο ρωσικό ποδόσφαιρο. Αν και τερμάτισε 2η στη Νότια Ζώνη της Β' Κατηγορίας, ανέβηκε λόγω του υποβιβασμού των Δυναμό Μαχατσκαλά, Βόλγκαρ-Γκάζπρομ Άστραχαν και Λάντα Τολιάττι, λόγω απορριφθεισών αδειών συμμετοχής τους στην Α' Κατηγορία.
Το 2007 και το 2008, η ΣΚΑ τερμάτισε 17η και 13η αντίστοιχα στην Α' Κατηγορία. Παρότι όμως τερμάτισε πάνω από τη ζώνη υποβιβασμού το 2008, η ομάδα δεν μπορούσε να ανταποκριθεί οικονομικώς στις απαιτήσεις της Α' Κατηγορίας και υποβιβάστηκε οικειοθελώς στη Β' Κατηγορία για τη σεζόν 2008-2009. Το 2013 μετονομάστηκε πάλι σε «ΣΚΒΟ», ενώ το 2015 επανέφερε την ονομασία «ΣΚΑ».
Θέα Αχαΐας

Ιστορία

Η Θέα σαν οικισμός αναφέρεται το 1889 με την ονομασία Τσαπλανέικα. Η ονομασία αυτή υπήρχε και από πριν αλλά σαν τοποθεσία. Το όνομα πιστεύεται ότι προέρχεται από τον πρώτο κάτοικο της περιοχής που λεγόταν Τσαπλάνης. Οι πρώτοι κάτοικοι ήταν βοσκοί που προέρχονταν από ορεινά χωριά του Παναχαϊκού. Το 1955 μετονομάστηκε σε Θέα με το ΦΕΚ: 287/1955. Στην περιοχή έχουν βρεθεί και ανασκαφεί μυκηναϊκές αρχαιότητες.

Αθλητισμός

Στη Θέα έχει έδρα ο ποδοσφαιρικός σύλλογος Α.Ο. Θέας.

Α.Ο. Θέας

O Α.Ο. Θέας είναι ποδοσφαιρικός σύλλογος της Αχαΐας. Ιδρύθηκε το 1997 με χρώματα το πράσινο και το άσπρο. Από το 1997 συμμετείχε στην Γ΄κατηγορία μέχρι το 2006 που κέρδισε την άνοδο για την Β΄ Κατηγορία για πρώτη φορά στην ιστορία του κατακτώντας την 2η θέση. Η Θέα όταν ιδρύθηκε μέχρι το 2006 αγωνιζόταν στο γήπεδο του Φωστήρα Οβρυάς. Την χρονιά εκείνη ο Φωστήρας τοποθέτησε φυσικό χλοοτάπητα και η ομάδα μετακόμισε στο Δημοτικό Γήπεδο Σαραβαλίου. Και εκεί όμως για λίγες αγωνιστικές, αφού στο γήπεδο του Σαραβαλίου έγιναν εργασίες εγκατάστασης πλαστικού χλοοτάπητα και η Θέα αγωνίστηκε στο γειτονικό γήπεδο του Ίκαρου Πετρωτού για να επιστρέψει στο δημοτικό γήπεδο Σαραβαλίου ξανά στα τέλη του 2007.
Α΄ Εθνική ποδοσφαίρου ανδρών 2000-2001

Το πρωτάθλημα της περιόδου 2000-01 (γνωστό και ως Ανώτερη Κατηγορία) ήταν το 42ο που διεξήχθη σε μορφή εθνικής κατηγορίας και το 22ο από καταβολής του επαγγελματικού ποδοσφαίρου. Το κατέκτησε ο Ολυμπιακός για πέμπτη συνεχόμενη χρονιά και 30ή στην ιστορία του, τερματίζοντας δώδεκα βαθμούς μπροστά από τον δεύτερο Παναθηναϊκό. Λόγω της επικείμενης μείωσης των ομάδων από 16 σε 14, από την επόμενη περίοδο υποβιβάστηκαν τέσσερις ομάδες στη Β΄ Εθνική.
Τουρκοκυπριακή Ομοσπονδία Ποδοσφαίρου

Ιστορία

Τον Οκτώβριο του 1955 και ενώ ο αγώνας της ΕΟΚΑ βρισκόταν σε εξέλιξη η ΚΟΠ αποφάσισε την προσωρινή αναστολή της συμμετοχής των τουρκοκυπριακών ομάδων στα πρωταθλήματα της, ώστε να αποτραπεί ο κίνδυνος πρόκλησης επεισοδίων στα στάδια μεταξύ Ελληνοκυπρίων και Τουρκοκυπρίων, καθώς οι σχέσεις των δύο κοινοτήτων ήταν τεταμένες. Αν και η απόφαση της ΚΟΠ ήταν προσωρινή, οι Τουρκοκύπριοι προχώρησαν στη σύσταση δικής τους ποδοσφαιρικής ομοσπονδίας (KTFF) και τη διοργάνωση πρωταθλημάτων με τη συμμετοχή τουρκοκυπριακών ομάδων από όλη την Κύπρο.
Τα έξι ιδρυτικά μέλη της KTFF ήταν η Μπαφ Ουλκού Γιουρντού, η Τσετίνκαγια, η Ντογάν Τουρκ Μπιρλιγί, η Γκεντσλέρ Μπιρλιγί, η Γκεντσλίκ Γκιουτζού και η Μαγούσα Τουρκ Γκιουτζού.
Μετά το 1974 και την Τουρκική εισβολή, η KTFF διοργανώνει τα πρωταθλήματα ποδοσφαίρου στη Βόρεια Κύπρο. Η Τουρκοκυπριακή Ομοσπονδία Ποδοσφαίρου δεν είναι αναγνωρισμένη από την UEFA και την FIFA. Το 2003 η KTFF εντάχθηκε στην NF-Board. Ακόμη, προσχώρησε στην ConIFA.
Γερμανική Σαμόα

Ιστορία

Ο πρώτος Ευρωπαίος που έφθασε Σαμόα ήταν ο Ολλανδός Ιάκωβος Ρόγκεββιν το 1722. Γερμανικές εμπορικές δραστηριότητες στην περιοχή άρχισαν τη δεκαετία του 1850.
Εντάσεις προκαλούνται εν μέρει από τις τρεις ξεχωριστές ομάδες συμφερόντων,οι οποίες οδήγησαν σε Εμφύλιους πολέμους στη Σαμόα. Μετά το δεύτερο εμφύλιο πόλεμο στη Σαμόα τα νησιά χωρίστηκαν το 1899 από τους τρεις που είχαν εξουσίες. Η τριμερής σύμβαση έδωσε τον έλεγχο των νησιών δυτικά των 171 δυτικού γεωγραφικού μήκους βαθμούς στη Γερμανία, τα ανατολικά νησιά προς τις Ηνωμένες Πολιτείες (σημερινή Αμερικανική Σαμόα) και τη Μεγάλη Βρετανία να αντισταθμιστεί με άλλες περιοχές του Ειρηνικού και της Δυτικής Αφρικής.

Οικονομική Ανάπτυξη

Κατά τη διάρκεια της πρώιμης περιόδου του μισού αιώνα της γερμανικής επιρροής, φυτεύτηκαν σε ευρεία κλίμακα καρύδα, κακάο και καουτσούκ. Κατά τη διάρκεια της αποικιακής εποχής, οι νέες επιχειρήσεις επέκτειναν σε μεγάλο βαθμό γεωργικές δραστηριότητες οι οποίες με την αύξηση των φορολογικών εσόδων για τα δημόσια έργα τόνωσαν την οικονομική ανάπτυξη. Πάνω από όλα, την περίοδο της γερμανικής αποικιοκρατίας, η αποικία ήταν η πιο προοδευτική και οικονομικά ανεπτυγμένη. Η γερμανική εταιρεία JC Godeffroy ήταν η κορυφαία εταιρεία εμπορίας και φύτευσης για τη Σαμόα. Δεδομένου ότι η Σαμόα δεν είχε «εργατικό δυναμικό για μίσθωση», έγινε εισαγωγή κινέζων εργατών (και σε μικρότερο βαθμό Μαλαισιανών για τη Νέα Γουινέα). Μέχρι το 1914 πάνω από 2.000 Κινέζοι είχαν μεταφερθεί για να εργασθούν στις φυτείες της αποικίας.

Αποικιακή Διοίκηση

Η εποχή της αποικιοκρατίας επίσημα ξεκίνησε με την τοποθέτηση της αυτοκρατορικής σημαίας, την 1η Μαρτίου 1900. Ο Γουλιέλμος Σολφ έγινε ο πρώτος κυβερνήτης. Οι σχέσεις της πολιτικής του με τον λαό των Νήσων Σαμόα παρουσίασαν παρόμοιες ιδιότητες της νοημοσύνης και της φροντίδας, όπως στον οικονομικό στίβο. Ο Σολφ ο ίδιος έμαθε πολλά από τα έθιμα και τις σημαντικές τελετουργίες για των λαό των Σαμόα. Ο Σολφ παρακολουθούσε διάφορες εορτές των νησιών Σαμόα, συμπεριλαμβανομένης της τελετουργικής κατανάλωσης Κάβα. 
Η αποικιακή διοίκηση ίδρυσε το πρώτο δημόσιο εκπαιδευτικό σύστημα. Επίσης χτίστηκε νοσοκομείο και οι γυναίκες Σαμόα εκπαιδεύονταν ως νοσοκόμες. 
Όλοι οι δρόμοι μέχρι το 1942 κατασκευάζονταν με την ίδια κατεύθυνση όπως και στην Γερμανία. Οι αυτοκρατορικές επιχορηγήσεις από το θησαυροφυλάκιο του Βερολίνου, οι οποίες είχαν σηματοδοτήσει την πρώτη οκταετία της γερμανικής διοίκησης, δεν ήταν πλέον αναγκαίες μετά το 1908. Η Σαμόα είχε γίνει μία αυτάρκης αποικία.
Βερίνα

Οικογένεια

Η καταγωγή της Βερίνας και του αδελφού της Βασιλίσκου είναι άγνωστες. Θεωρούνται πιθανό να έχουν καταγωγή στα Βαλκάνια, αλλά τίποτα πιο συγκεκριμένο δεν είναι γνωστό. Υποτίθεται ότι έχουν τουλάχιστον μια αδελφή, καθώς η αγιογραφία του Δανιήλ του Στυλίτη αναφέρει έναν γαμπρό της Βερίνας και του Βασιλίσκου ως Ζούζου.

Αυτοκρατορική σύζυγος

Τον Ιανουάριο του 457 ο Μαρκιανός υπέκυψε σε ασθένεια, πιθανόν γάγγραινα, αφήνοντας την κόρη του Ευφημία και τον γαμπρό του Αρτέμιο. Ο Λέων, ελλείψει άαλλων άρρενων απογόνων, έγινε αυτοκράτορας. Στις 7 Φεβρουαρίου 457 στέφθηκε από τον Πατριάρχη Ανατόλιο, την πρώτη τέτοια στέψη που γνωστό ότι σχετίζεται με τον Πατριάρχη. Σε αυτό το σημείο η Βερίνα έγινε σύζυγός του. Είναι πιθανόν να πρόσθεσε το «Αιλία» στο όνομά της κατά την ανακήρυξή της ως Αυγούστα.
Ο Λέων Β΄, γιος της κόρης της Αριάδνης, ανακηρύχθηκε Καίσαρας, τον Οκτώβριο του 473 και στην πράξη έγινε ο οριστικός διάδοχος του θρόνου λόγω του ότι είναι το πιο κοντινό συγγενή του Λέοντα Α΄. Στις 18 Ιανουαρίου 474, ο Λέων Α΄ πέθανε από δυσεντερία και ο εγγονός του τον διαδέχθηκε αμέσως. Η Βερίνα παρέμεινε στο παλάτι.

Χήρα

Επειδή ο Λέων ήταν πολύ μικρός για να κυβερνήσει μόνος του, η Βερίνα και η Αριάδνη αποφάσισαν να στέψουν τον Ζήνωνα ως συναυτοκράτορα, πράγμα που έγινε στις 9 Φεβρουαρίου του 474. Όταν ο Λέων αρρώστησε και πέθανε στις 17 Νοεμβρίου, ο Ζήνων έγινε μονοκράτορας με την Αριάδνη ως αυτοκράτειρα-σύζυγός του. Η Βερίνα δεν ήταν η καλύτερη στον ρόλο της χήρας. Σύμφωνα με τον Ιωάννη της Αντιοχείας, βρήκε έναν εραστή, τον Πατρίκιο, πρώην έπαρχο. Η Βερίνα είχε αρχικά υποστηρίξει τον Ζήνωνα, ενώ ο νεαρός αυτοκράτορας Λέων Β΄ ήταν ακόμα ζωντανός. Λίγο καιρό μετά το θάνατο του εγγονού της, η Βερίνα στράφηκε εναντίον του γαμπρού της. Μια σύγχρονη ερμηνεία υποδηλώνει ότι το αίτημα αφορά το δεύτερο γάμο της με τον Πατρίκιο. Ο Ζήνων είχε λόγους να αρνηθεί να αποτρέψει τον Πατρίκιο ως αντίπαλο κι υποψήφιο για το θρόνο. Η Βερίνα συνωμότησε εναντίον του Ζήνωνα με τον εραστή της Πατρίκιο, τον αδελφό της Βασιλίσκο, αναγκάζοντας τον Ζήνωνα να τραπούν σε φυγή από την Κωνσταντινούπολη το 475. Ο Ζήνωνας κατέφυγαν στη μητρική εδάφη του, φέρνοντας μαζί του μερικά από τα Ισαύρων που ζουν στην Κωνσταντινούπολη, και το αυτοκρατορικό θησαυροφυλάκιο. Ο Βασιλίσκος ήταν τότε αναγνωρισμένος ως Αύγουστος στις 9 Ιανουαρίου 475  στο παλάτι Έβδομον, από τους υπουργούς παλάτι και τη Γερουσία.
Nokia 105

Εξωτερικά χαρακτηριστικά

Οι διαστάσεις του Nokia 105 είναι 107×44,8×14,3 χιλ  ,(4,21×1,76×0,56 ίντσες) ενώ κυκλοφορεί με οθόνη  TFT, 65 χιλιάδες χρώματα 128×128  εικονοστοιχεία στις 1,45 ίντσες (~125 ppi).Τέλος το βάρος του φτάνει τα 70 γρ. (2,47 ουγκιές).

Τεχνικά χαρακτηριστικά

Το Nokia 105 εφοδιάζεται με εσωτερική μνήμη 8 MB ενώ η δυνατότητα επέκτασης της εσωτερικής μνήμης δεν υποστηρίζεται.
Επίσης χρησιμοποιεί 384 kB RAM και για την λειτουργία του εκμεταλλεύεται την ισχύ της μπαταρίας  ιόντων λιθίου(Li-Ion) 800 mAh.
Τέλος η συσκευή υποστηρίζει τα εξής δίκτυα 2G Δίκτυο: GSM 900/1800.